open-index/open-wikipedia-markdown huggingface dataset:
Gunna

**Sergio Giavanni Kitchens** (s. 14. kesäkuuta 1993), taiteilijanimeltään **Gunna**, on yhdysvaltalainen rap-artisti. 

Kitchens aloitti teini-ikäisenä räppäämisen harrastuksena. Hän alkoi ottamaan musiikkiuransa totisemmin vuonna 2016, kun hänen ystävänsä esitteli hänet Young Thugille. Pian Kitchens esiintyi Young Thugin kappaleella "Floyd Mayweather", mikä toi hänelle laajempaa huomiota. Myöhemmin hänet kiinnitettiin Young Thugin YSL Records -levy-yhtiölle, ja ensimmäinen mixtape *Drip Season* julkaistiin lokakuussa 2016. Läpimuorto tapahtui Lil Babyn yhteisalbumilla *Drip Harder* (2018), jonka single "Drip Too Hard" myi platinaa. Kitchensin kaupallinen menestys jatkui albumilla *Drip or Drown 2* (2019), joka ylsi Billboard 200 -listan kolmanneksi.

Vuonna 2020 julkaistu *Wunna* nousi Yhdysvaltain albumilistan kärkeen. Seuraavana vuonna Kitchens oli mukana Young Thugin kokoelmalevyllä *Slime Language 2*, joka saavutti myös listan ensimmäisen sijan. Hänen kolmas studioalbuminsa *DS4Ever* (2022) saavutti Billboard 200 -listan ensimmäisen sijan. Tätä seurasivat albumit *A Gift & a Curse* (2023) sekä *One of Wun* (2024), joista jälkimmäinen nousi listan toiselle sijalle. Vuonna 2025 hän julkaisi albumin *The Last Wun*.

## Diskografia
### Studioalbumit
* *Drip or Drown 2* (2019)
* *Wunna* (2020)
* *DS4Ever* (2022)
* *A Gift & a Curse* (2023)
* *One of Wun*  (2024)
* *The Last Wun* (2025)

## Lähteet

## Aiheesta muualla
Real to Real Cacophony

**Real to Real Cacophony** on skotlantilaisen Simple Minds -rockyhtyeen toinen studioalbumi, joka julkaistiin 23. marraskuuta 1979 Zoom Recordsin ja Arista Recordsin kautta. Albumi äänitettiin saman vuoden syyskuussa Walesissa Rockfield Studiosilla. Sen tuotti John Leckie, joka tuotti myös yhtyeen aiemmin samana vuonna julkaiseman *[[Life in a Day]]* -debyyttialbumin. Yhtyeelle tarjottiin tuottajaksi Gary Numania, mutta he halusivat jatkaa yhteistyötä Leckien kanssa.

Albumilla oli yksi single: ”Changeling”. *Real to Real Cacophony* ei menestynyt kaupallisesti eikä päässyt listoilla korkealle, mutta sillä oli paremmat arvostelut kuin *Life in a Daylla*. Toimittaja Paul Morley nimesi sen yhdeksi vuoden kymmenestä parhaasta äänitteestä.

## Työstö
Simple Mindsin jäsenet inhosivat heidän debyyttialbumiaan *Life in a Dayta* ja halusivat niin sanotusti haudata sen. Tuottaja John Leckie ehdotti uuden albumin äänityspaikaksi Walesissa sijaitsevaa Rockfield Studiosia. Yhtyeen laulaja Jim Kerr myöntyi ehdotukseen, koska hän tiesi, että monet 1960- ja -70-lukujen klassikkoalbumit oli tehty siellä.

Osa albumin kappaleista, muun muassa ”Calling Your Name”, ”Premonition” ja ”Scar” oli esitetty jo aikaisemmin *Life in a Day* -albumin kiertueella. Osa kappaleista kehitettiin vasta studiolla. Kaiken kaikkiaan albumin äänityksessa ja miksauksessa kesti noin viisi viikkoa.

Albumin äänittämisen aikaan Rockfield Studiosin toisessa huoneessa olivat Iggy Pop ja David Bowie tekemässä albumia *[[Soldier (albumi)|Soldier]]*. Simple Minds olisi halunnut Bowien soittamaan saksofonia levylle, mutta kukaan ei uskaltanut pyytää. Bowie huomasi yhtyeen jäsenet, kysyi, osaavatko he laulaa ja antoi heille Iggy Popin laulujen sanoitukset. Lopulta Jim Kerr päätyi taustalaulajaksi kappaleeseen ”Play it Safe”.

## Julkaisu

*Real to Real Cacophony* julkaistiin 23. marraskuuta 1979. Se oli tarkoitus julkaista edeltäjänsä tapaan Zoom Recordsin kautta, mutta Arista Recordsin johtokunta oli eri mieltä. Zoomin omistaja Bruce Findlay oli muutenkin lakkauttamassa levymerkkiä perustaakseen managerointitoimisto Schoolhouse Managementin. Albumi julkaistiin lopulta erityisellä ”Zoom Arista” -levymerkillä, koska Simple Minds oli tällöin periaatteessa Zoomiin kiinnitettynä sen lakkautuksesta huolimatta.

Virgin Records hankki *Real to Real Cacophonyn* oikeudet itselleen, kun se osti Simple Mindsin koko katalogin vuonna 1982. Kun Virgin oli uudistanut CD-pakkauksen ja laittanut albumin uudelleen myyntiin vuonna 2002, yhtiö oli merkinnyt virheellisesti sen nimeksi ”Reel to Real Cacophony” ja sen ensimmäisen kappaleen nimeksi ”Reel to Real”. Myöhemmissä pakkauksissa nimet ovat oikein.

## Kappaleet

## Kokoonpano
### Muusikot
* Jim Kerr – laulu
* Charlie Burchill – kitara, viulu, saksofoni
* Derek Forbes – basso
* Brian McGee – rummut, lyömäsoittimet
* Michael MacNeil – koskettimet

### Muut
* John Leckie – tuotto, äänitys, miksaus
* Mariella Frostrup – äänittäjän apulainen
* Paul Henry – äänitteen pakkauksen suunnittelu
* Trevor Rodgers – valokuvaus
* Sheila Rock – valokuvaus
* Graphyk – grafiikka
* Schoolhouse Management – managerointi
## Lähteet
Peter Skoronski

**Perer Skoronsi** (s. 31. heinäkuuta 2001 Park Ridge, Illinois, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on hyökkäyksen linjamies. Skoronski edustaa NFL-joukkue Tennessee Titansia. Ennen NFL-uraansa hän edusti Northwestern-yliopiston joukkuetta. Titans varasi hänet ensimmäisellä kierroksella 11. varausvuorolla .

Toukokuussa 2023 Skoronski teki Titansin kanssa tulokassopimuksen.

Skoronski on pelannut 48 NFL:n runkosarjan ottelua. Näissä otteluissa hänellä on yksi rähmäyksen palautus. 

## Huomautukset

## Lähteet
Elämäni (Avilan Teresa)

**Elämäni** () on pyhän Jeesuksen Teresan eli Ávilan Teresan (1515–1582) hengellinen omaelämäkerta.

Teos on Teresan kirjoista ensimmäinen ja kuuluisin. Tekijä itse ei antanut käsikirjoitukselleen mitään otsikkoa. Teksti syntyi kirjoittajan omien hengellisten ongelmien ja kokemusten tilityksenä ja toisaalta sielunhoitajien kehotuksesta vuosina 1564-1565. Lopullisen version hän kirjoitti inkvisiittori Francisco de Soto y Salazarin, myöhemmän Salamancan piispan, käskystä. Teresa jakoi sen 40 lukuun. Teos voidaan pääpiirteissään jakaa viiteen osaan:

*1. Luvut 1-10: omaelämäkertaa, lapsuus, nuoruus, sisaren elämän alkuvaiheet.
*2. Luvut 11-22: opetusta rukouksesta ja sen asteista.
*3. Luvut 23-31: omaelämäkertaa ja selvitystä erityisistä hengellisistä kokemuksista.
*4. Luvut 32-36: San José -luostarin perustamisvaiheet.
*5. Luvut 37-40: Selvitys viimeisimmistä mystisistä kokemuksista.

Teos on rakenteeltaan monikerroksinen ja sisältää erilaista aineistoa. Hengellisen elämän osalta hän ei pyri esittämään teorioita, vaan pikemminkin houkuttelee muita tielle, jota itse on kulkenut. Kirjan varsinainen sanoma on opetus mentaalisesta eli sisäisestä rukouksesta. Kirjan teksti ei ole tasalaatuista, vaan siinä näkyy välillä esimerkiksi kirjoittajan innoitus tai väsymys, tekstin sujuvuus tai vaivalloisuus.

Azorínin (1874–1967) mukaan teos on "koko Euroopan kirjallisuuden syvällisin, tiivein ja terävin kirja". Sillä oli myös suuri vaikutus pyhään Edith Steiniin, joka teoksen vaikutuksesta kääntyi ateistista kristityksi ja liittyi karmeliittasääntökuntaan.

## Lähteet

## Suomennos
*Pyhä Jeesuksen Teresa: Elämäni. Johdanto, suomennos ja selitykset Seppo A. Teinonen. Katolinen tiedotuskeskus 1990. 

## Aiheesta muualla
*Life of St. Teresa of Jesus, of The Order of Our Lady of Carmel Christian Classics Ethereal Library 
*The Life of St. Teresa of Jesus, of the Order of Our Lady of Carmel Project Gutenberg 
*The Life of St. Teresa LibriVox-äänikirja
Yhdistetty talviolympialaisissa 2026

Yhdistetyssä kilpailtiin vuoden 2026 talviolympialaisissa 11.–19. helmikuuta Predazzossa ja Teserossa. Mäkihypyn suorituspaikkana oli Stadio del salto Giuseppe Dal Ben ja hiihto-osuuden suorituspaikkana Maastohiihto- ja ampumahiihtokeskus Fabio Canal.

Yhdistetyssä kilpailtiin miesten normaali- ja suurmäen kilpailut (molemmissa 10 km hiihto) sekä suurmäen joukkuekilpailu. Norjan joukkue voitti olympiakultaa kaikissa kolmessa kilpailutapahtumassa. Kilpailuihin osallistui yhteensä 36 urheilijaa 15 maasta.

## Aikataulu

:*Kaikki ajat paikallista aikaa ([[Aikavyöhyke|UTC+1]]).*
**Lihavoidut** tapahtumat ovat loppukilpailuja.

## Mitalitaulukko

## Tulokset

## Lähteet

## Aiheesta muualla

*Yhdistetty talviolympialaisten 2026 verkkosivuilla
Jan Łaski

**Jan Łaski**, }, (1466–1531) oli vuodesta 1510 Gnieznon arkkipiispa ja Puolan primas. Hän toimitti painosta Puolan vanhimpien lakien kokoelman *Commune incliti Poloniae regni privilegium*.

Laskin veljenpoika oli uskonpuhdistuksen edistäjä Johannes a Lasco (Jan Łaski).

## Lähteet

## Aiheesta muualla
Rakennuspalo

**Rakennuspalo** on rakennuksessa oleva tulipalo. Rakennuspalojen mittakaavat vaihtelevat aina pienestä levinneestä rasvapalosta koko rakennuksen tuhoavaksi tulimereksi. 

## Rakennuspalojen käyttäytyminen
Rakennuspalot käyttäytyvät hyvin erilaisesti ja niitä ohjaa eniten rakennuksen muodot ja suunnittelu. Esimerkiksi suuressa avarassa tilassa tulipalo leviää nopeammin kuin pienessä suljetussa tilassa. Rakennuspalot voivat käyttäytyä hyvin agressiivisellä tavalla ja saada aikaan paljon tuhoa. Tuli tarvitsee pysyäkseen hengissä samat asiat kuin muutkin tulipalot, joten nekin tarvitsevat happea, polttoainetta ja lämpöä. 

## Yleisiä tulipalotyyppejä Suomessa
Nykyään ihminen on yhä useamman tulipalon takana.

## Kuuluisia rakennuspaloja

### Notre-Dame De Paris Pariisi 2019
Vuonna 1345 valmistunut Notre-Damen katedraali tuhoutui palossa lähes täysin. Notre-Damen keskitorni romahti palossa tuhoisin seurauksin. Kirkon jälleenrakennuksessa kesti noin 5-vuotta ja kunnostus maksoi noin 700 miljoonaa euroa. Palon syytä ei vieläkään tiedetä tarkasti, mutta sen arvellaan saaneen alkunsa *sähköviasta* tai *palava savuke.*

### Grenfell Towerin tulipalo Lontoo 2017
Grenfell Towerin tulipalon aiheuttajaksi todettiin seinien muovikomposiittiverhous, joka oli laiton. Tulipalossa kuoli 72 ihmistä.

### WTC 7 New York 2001
World Trade Center 7 Tuhoutui täysin kaksoistorneihin kohdistuneen iskun jälkeen. NIST mukaan rakennus tuhoutui tulipalon seurauksena. Kyseinen torni sijaitsi noin 110 metrin päässä kaksoistorneista. Syyskuun yhdeksäntenä Al Qaidan kaappaamat lennot lensivät päin New Yorkin WTC kaksoistorneja, Pentagoniin ja pellolle vieden mukanaan lähes 3000 ihmisen hengen. Terroristien kaappaamat koneet aiheuttivat sinä päivänä traagisen 9/11.

## Lähteet

# NIST WTC 7 Investigation Finds Building Fires Caused Collapse 21.8.2008. National Institute of Standards and Technology. Arkistoitu 30.1.2026. Viitattu 30.1.2026. (englanniksi)
# London fire: Grenfell Tower cladding 'linked to other fires' *BBC News*. 17.6.2017. Viitattu 30.1.2026. (englanniksi) 
# Save Notre Dame de Paris 13.3.2018. Friends of Notre-Dame de Paris. Viitattu 2.12.2024. (englanniksi)
# Tulipalossa pahoin vaurioituneen Notre Damen katedraalin korjaustyöt ovat loppusuoralla *Yle Uutiset*. 15.4.2024. Viitattu 30.1.2026.
# Milloin soitat hätänumeroon 112? - Hätäkeskuslaitos Viitattu 30.1.2026.
# Soita 112! | Pelastustoimi Viitattu 30.1.2026.
# Kotien yleisimmistä tulipaloista uutta tietoa – Liedellä syttyvät ruoan lisäksi kahvinkeittimet ja mikrokuvut - SPEK Viitattu 30.1.2026.
# Ihmisen toiminta suurin tulipalojen aiheuttaja Viitattu 30.1.2026.
# Tilastot | Pelastustoimi Viitattu 30.1.2026.
Jan Łaski nuorempi

**Johannes a Lasco** eli **Jan Łaski nuorempi** (1499–1560) oli puolalainen uskonpuhdistaja. Hän oli Puolan ja Alankomaiden uskonpuhdistuksen pääedustajia.

Łaskin kasvatti hänen setänsä arkkipiispa Jan Łaski. Hän ryhtyi papiksi ja nousi varhain korkeisiin asemiin. Hän opiskeli ulkomailla, muun muassa Erasmus Rotterdamilaisen johdolla. Hän palasi Puolaan, missä hän epäiltynä uskonpuhdistuksen suosimisesta joutui valalla puhdistautumaan syytöksestä. Hän kuitenkin jatkoi myöhemmin uskonpuhdistajana ja lähti Puolasta 1537 koettuaan turhaksi yrityksen vaikuttaa siellä uskonpuhdistuksen hyväksi. Hän asettui Itä-Friisian kreivikuntaan ja  kreivitär Annan suostumuksella vakiinnutti siellä uskonpuhdistuksen. Interimin vuoksi karkotettuna hän lähti Englantiin 1550 ja johti Lontoossa protestanttista seurakuntaa. Hän joutui poistumaan Englannista 1555, ja hän siirtyi jälleen Saksaan. Hän palasi 1556 Puolaan ja oli perustamassa sikäläisten protestanttisten uskonpuolueitten yhdistystä. Hän laski perustan sittemmin 1570 tehdylle Sandomirin sopimukselle (consensus Sandomiriensis).

## Lähteet

## Aiheesta muualla
Johan Nilsson Gyllenstierna

**Johan Nilsson Gyllenstierna** (31. tammikuuta 1569 Tukholma – maaliskuu 1617 Gdańsk) oli ruotsalainen amiraali ja vapaaherra. Hänen avioliittonsa Pietari Brahe vanhemman tyttären Sigrid Brahen kanssa aiheutti kohua, koska tämä oli jo vasten tahtoaan kihloissa Erik Turesson Bielken kanssa. Tästä syystä Gyllenstierna sai Bielken suvun vihat niskoilleen, ja vuoden 1595 valtiopäivillä hänet tuomittiin maksamaan tuntuvat korvaukset Erik Bielkelle. Gyllenstierna tuki Sigismundia tämän taistelussa Ruotsin kruunusta Kaarle-herttuaa ja kiersi ympäri Saksaa puhumassa Sigismundin puolesta. Hän yritti myös Ture Bielken ja Gustaf Banérin kanssa yllyttää götanmaalaisia kapinoimaan herttuaa vastaan. Kun herttua voitti Sigismundin, Gyllenstierna asettui loppuelämäkseen Gdańskiin.
## Lähteet
Georg Skarstedt

**Per Georg Wilhelm Skarstedt** (31. tammikuuta 1900 Falun – 8. joulukuuta 1976 Tukholma) oli ruotsalainen näyttelijä. Hän esiintyi useissa tukholmalaisteattereissa sekä teki kiertueita Ruotsissa ja Suomessa. Skarstedt näytteli myös kymmenissä elokuvissa vuosina 1920–1969.
## Rooleja
* *[[Neljä rakkautta]]* (1951) – somistaja
## Lähteet

## Aiheesta muualla
Skarstedt

**Skarstedt** on seuraavien ruotsalaisten henkilöiden sukunimi:

* Carl Wilhelm Skarstedt (1815–1908), teologi ja virsirunoilija
* Georg Skarstedt (1900–1976), näyttelijä
Kristinuskoa vasta-alkajille

**Kristinuskoa vasta-alkajille: Kasteopetuksen opas** () on kirkkoisä Augustinuksen kirjoittama teos siitä, miten kasteoppilaita kannattaa opettaa. Teos on kirjoitettu todennäköisesti vuoden 403 jälkipuoliskolla.

Teos on kristinuskon historian ensimmäinen uskonnonpedagogiikan opas. Sen synty sijoittuu historian vaiheeseen, jossa kristinusko oli muuttunut Rooman valtakunnassa vainotusta uskonnosta sallituksi uskonnoksi ja sitten valtionuskonnoksi. Tällöin kirkkoon liittyi paljon ihmisiä, jotka eivät olleet välttämättä kiinnostuneet kristinuskon hengellisestä sisällöstä. Teos käsittelee lähinnä ensimmäistä perusopetusta katekumenaatin alussa. Teos on syntynyt karthagolaisen diakonin Deogratiaan pyynnöstä. Se jakaantuu kahteen pääosaan: Ensimmäinen osa sisältää pedagogisia ja retorisia ohjeita ja havaintoja. Opetusta on annettava kuulijan ehdoilla. Tarvittaessa on kerrottava vitsi tai itkettävä juttu, jotta huomio saadaan uudelleen vangittua. Opettajan oma innostus on tärkeää. Teoksen toinen pääosa koostuu kahdesta eripituisesta mallipuheesta.

Augustinuksen ohjeita on arvioitu hyvin nykyaikaisiksi 2010-luvun uskonnonpedagogiikan suuntausten valossa. Teoksen suomenkielistä käännöstä on arvostettu sujuvaksi nykysuomeksi, jota on viihdyttävää ja nautinnollista lukea.
__NOTOC__
## Lähteet

## Kirjallisuutta
### Suomennos

* 

### Muita käännöksiä ja tekstilaitoksia

* 
* Augustinus: *De catechizandis rudibus*. Teoksessa 

## Aiheesta muualla

* Augustinus: *[https://www.thelatinlibrary.com/augustine/catechizandis.shtml De catechizandis rudibus]*. The Latin Library. 
* Augustine: *[https://www.newadvent.org/fathers/1303.htm On the Catechising of the Uninstructed]*. Newadvent.org. 
* Augustine: *[https://logoslibrary.org/augustine/uninstructed/index.html On the Catechising of the Uninstructed]*. Logoslibrary.org.
USS LST-874

**USS LST-874** (runkonumero LST-874) oli Yhdysvaltain laivaston maihinnousualus toisessa maailmansodassa.

## Valmistus
Alus tilattiin Evansvillestä Missouri Valley Bridge and Iron Companyltä, missä köli laskettiin 16. lokakuuta 1944. Alus laskettiin vesille 25. marraskuuta 1944 kumminaan rouva Ernest B. Rainey and otettiin palvelukseen 18. joulukuuta.

## Palvelus
Toisessa maailmansodassa alus oli Aasian ja Tyynenmeren sotatoimialueella, missä se osallistui Okinawan taisteluihin huhtikuusta kesäkuuhun 1945. Sotatoimien päätyttyä alus oli miehitystehtävissä Kaukoidässä, kunnes se palasi tammikuussa 1946 Yhdysvaltoihin. Alus poistettiin palveluksesta 29. toukokuuta 1946 ja alusluettelosta 3. heinäkuuta. Se myytiin 8. kesäkuuta 1948 Donald P. Lokerille.

## Chélif
Alus luovutettiin 1950-luvun vaihteessa Ranskan laivastolle, jota oltiin muodostamassa uudelleen. Aluksen runkonumeroksi tuli L9006. Alus poistettiin palveluksesta 1970-luvun vaihteessa.

## Lähteet
*

### Viitteet
Annika Tretow

**Ellen Anna Maria Tretow** (31. tammikuuta 1919 Tukholma – 18. heinäkuuta 1979) oli ruotsalainen näyttelijä. Hän työskenteli Helsingborgin kaupunginteatterissa vuosina 1945–1948, Göteborgin kaupunginteatterissa 1948–1956, Dramatenissa 1956–1959 ja Tukholman kaupunginteatterissa vuodesta 1960. Hän katosi toukokuussa 1979 Ramselessä ja hänen ruumiinsa löydettiin pari kuukautta myöhemmin Ramselen kirkon läheltä.
## Rooleja
* *[[Viettelysten ilta]]* (1953) – Agda

## Huomautukset

## Lähteet

## Aiheesta muualla
Johan Stenhammar

**Johan Stenhammar** (17. kesäkuuta 1769 Västra Ed – 31. tammikuuta 1799) oli ruotsalainen runoilija. Hän opiskeli Uppsalan yliopistossa ja osallistui vuodesta 1793 Ruotsin akatemian sanakirjan laatimiseen. Vuonna 1798 Stenhammar valittiin Ruotsin akatemian jäseneksi ja sai myös paikan kreikan kielen opettajana Linköpingin kymnaasissa, mutta hän menehtyi seuraavan vuoden alussa tuberkuloosiin vain 29-vuotiaana.
## Lähteet

## Aiheesta muualla

* Svenskt biografiskt handlexikon
Stenhammar

**Stenhammar** on seuraavien ruotsalaisten henkilöiden sukunimi:

* Johan Stenhammar (1769–1799), runoilija
* wilhelm Stenhammar (1871–1927), säveltäjä
Türkmenbaşy (taajama)

**Türkmenbaşy** on taajama ja samannimisen piirikunnan hallinnollinen keskus Balkanin maakunnassa Turkmenistanissa. Se sijaitsee Türkmenbaşynlahden pohjoisrannalla 10 kilometriä Türkmenbaşyn kaupungista itään. Vuoden 2022 väestönlaskennan mukaan taajamassa oli 7&nbsp;334 asukasta.

Paikkakunnan nimenä oli vuoteen 1993 saakka Jaňňa. Siitä tuli kaupunkimainen taajama vuonna 1940. 

Taajaman kautta kulkee Türkmenbaşyn ja Aşgabatin välinen maantie ja rautatie. Sen lähellä tuotetaan rakennuskiveä. Kaspianmeren rannalla sijaitsee Türkmenbaşyn laivastotukikohta.

## Lähteet
Monipaikkainen istunto

**Monipaikkainen istunto** (, ) tarkoittaa tietotekniikassa saman tietokoneen käyttöä paikallisesti yhtäaikaisesti usealla käyttäjällä, joilla on omat istuntonsa. Jokaisella käyttäjällä voi olla oma näyttö, näppäimistö ja hiiri (oma pääte), ja käyttäjät voivat kirjautua omilla tunnuksillaan. Tietokoneessa on oltava kyky kytkeä useita näyttöjä yhdellä tai useammalla näytönohjaimella.

Paikalla tarkoitetaan tiettyyn työtilaan liitettyjä laitteita, joita ovat vähintään näyttö sekä tavalliset syöttölaitteet, mutta voi sisältää myös verkkokameran, äänikortin ja muita laitteita. Istunnolla tarkoitetaan aikaa käyttäjän sisäänkirjautumisesta uloskirjautumiseen, ja istunto voi olla sidottu tiettyyn paikkaan tai se voi olla virtuaalinen (etänä esimerkiksi SSH:n kautta). Useampia istuntoja on mahdollista olla samassa paikassa, mutta vain tietty istunto voi olla aktiivisena kerrallaan tietyssä paikassa.

## Lähteet

## Aiheesta muualla
* Multi_Seat_Debian_HOWTO
USS LST-177

**USS LST-177** (runkonumero LST-177) oli Yhdysvaltain laivaston maihinnousualus toisessa maailmansodassa.

## Valmistus
Alus tilattiin Evansvillestä Missouri Valley Bridge and Iron Companyltä, missä köli laskettiin 5. helmikuuta 1943. Alus laskettiin vesille 16. toukokuuta 1943 kumminaan rouva James Gibson and otettiin palvelukseen 22. kesäkuuta.

## Palvelus
Toisessa maailmansodassa alus oli Euroopan sotatoimialueella, missä se kuului huhtikuussa 1944 saattueeseen UGS-36 ja osallistui Etelä-Ranskan maihinnousuun elokuussa ja syyskuussa 1944. Alus poistettiin palveluksesta 11. helmikuuta 1946 ja alusluettelosta 12. huhtikuuta.

## Laïta
Alus luovutettiin 13. maaliskuuta 1947 Ranskalle, joka liitti sen laivastoonsa nimellä *Laïta*. Aluksen runkonumeroksi tuli L9001. Alus poistettiin palveluksesta 1962 ja muutettiin satamaan sijoitetuksi varastoalukseksi.

## Lähteet
*

### Viitteet
Uskonto Texasissa

**Uskonto Texasissa** viittaa Yhdysvaltain Texasin osavaltion asukkaiden uskonnolliseen jakaumaan, uskomuksiin ja käytäntöihin. Texas on perinteisesti ollut vahvasti kristillinen osavaltio, mutta viime vuosikymmenten aikana uskonnottomien osuus on kasvanut, vaikka osavaltio pysyykin kansallista keskiarvoa uskonnollisempana.

## Uskonnollinen jakauma
### Kristinusko

Texasin aikuisväestöstä noin 67 % identifioituu kristityiksi. Tämä on korkeampi luku kuin Yhdysvaltain kansallinen keskiarvo (62 %).

Kristittyjen jakauma:
* Evankelikaaliset protestantit: 27 % (joista mm. Eteläinen baptistikonventio noin 6 % ja muita itsenäisiä baptistiryhmiä)
* Päälinjan protestantit: 10 %
* Historialliset mustat protestantit: 5 %
* Katoliset: 22 %
* Myöhempien aikojen pyhät (Mormonit): 1 %
* Ortodoksit: <1 %
* Jehovan todistajat: 1 %
* Muut kristityt: <1 %

Vertailu aiempiin tutkimuksiin:
* Vuonna 2007 kristittyjen osuus Texasissa oli noin 84 %.
* Vuonna 2014 osuus oli noin 77 %.
* Vuoteen 2023–2024 mennessä kristittyjen osuus laski noin 10 prosenttiyksikköä vuodesta 2014, mutta lasku on hidastunut tai tasaantunut kansallisesti.

### Muut uskonnot
Muiden uskontojen osuus on noin **6 %**, sisältäen mm. juutalaisia, muslimeja, buddhalaisia, hinduja ja muita maailmanuskontoja.

### Uskonnottomuus
Uskonnollisesti sitoutumattomien osuus on noin **26 %**, sisältäen ateistit, agnostikot ja tiettyyn ryhmään kuulumattomat. Tämä on matalampi kuin kansallinen keskiarvo.

## Uskonnollisuus ja käytännöt
Texasin asukkaat ovat keskimääräistä amerikkalaista uskonnollisempia:
* Noin 63 % texasilaisista pitää itseään hyvin tai melko uskonnollisina (vs. 57 % koko maassa).
* Noin 36 % on vahvasti uskonnollisia useiden mittareiden perusteella, kuten päivittäinen rukoilu, usko Jumalaan absoluuttisella varmuudella, uskonnon suuri merkitys elämässä ja jumalanpalveluksissa käynti vähintään kuukausittain.

Texas sijoittuu uskonnollisuuden mittareilla ylempään keskikastiin Yhdysvalloissa. Se on selvästi uskonnollisempi kuin esimerkiksi Koillis- tai Länsi-Yhdysvaltain osavaltiot, mutta jää jälkeen Etelän "Raamattuvyöhyke"-osavaltioista kuten Mississippi (joka on usein rankattu uskonnollisimmaksi).

## Katso myös
* Uskonto Yhdysvalloissa
* Kristinusko Yhdysvalloissa

## Lähteet
Hannele Wallenius

**Hannele Elina Wallenius** (o.s. *Heinonen*; s. 16. tammikuuta 1950 Helsinki) on suomalainen taloustieteen emeritaprofessori.

Wallenius syntyi Oiva Kalervo Heinosen ja Hilkka Elina Mustosen perheeseen. Hänen puolisonsa vuodesta 1973 on professori Jyrki Wallenius. Hannele Wallenius tuli ylioppilaaksi Maunulan yhteiskoulusta 1969 ja valmistui valtiotieteen maisteriksi Helsingin yliopistosta 1976 ja kauppatieteen lisensiaatiksi Vaasan yliopistosta 1985. Kauppatieteen tohtoriksi hän väitteli Jyväskylän yliopistossa 1992. 

Wallenius oli assistentti Jyväskylän yliopistossa 1981–1990, tutkija LTT-Tutkimuksessa 1990–1991 ja tuntiopettaja Heliassa 1994–1995. Teknillisessä korkeakoulussa, sittemmin, Aalto-yliopisto, hän oli lehtori 1995–1999, dosentti 1996–2004, liikkeenjohdon kouluttaja vuodesta 1996 ja taloustieteen professori vuodesta 1999. Wallenius oli myös Helsingin kauppakorkeakoulun vieraileva professori Mikkelissä 1993–1999.  Hän oli Purduen yliopistossa vieraileva tutkija 1979–1980 ja Arizonan osavaltionyliopistossa vieraileva tukija 1984–1986 ja vieraileva professori 2002 ja 2006, samoin kuin lehtori Texasin A&M -yliopistossa 1991–1992. Wallenius on tutkinut muun muassa sähköisiä huutokauppoja ja neuvottelujen ja päätöksenteon tukea sekä tehnyt operaatiotutkimusta julkisella sektorilla.

## Lähteet
Issole (L9097)

**Issole** (runkonumero L9097) oli Ranskan laivaston maihinnousualus.

## Valmistus
Alus tilattiin Toulonin laivastontelakalta. Se laskettiin vesille 24. kesäkuuta 19157 ja otettiin palvelukseen 1. heinäkuuta 1958. Alus oli rahtialuksen ja maihinnousualuksen välillä tehty kompromissi, jonka tuloksena aluksella oli suuri ruumatila, nosturit keskilaivassa ja ramppi. Alus itse oli tasapohjainen ja varustettu täytettävillä painolastitankeilla ja rampilla varustetulla keulaportilla.

## Palvelus
Alus oli Oranissa Algeriassa ja Toulonissa, kunnes se siirrettiin Brestiin. Aluksen päätehtävänä oli kuljettaa rahtia ja matkustajia Atlantin satamien välillä reittiä Brest-La Pallice-Lorient sekä Cherbourgiin. Rahtina olivat erilaiset ampumatarvikkeet, torpedot, miinat, ohjukset jne. Aluksen keulaportti hitsattiin kiinni 1970, minkä jälkeen runkonumeroksi vaihdettiin 1. heinäkuuta 1973 A734, kun se luokiteltiin kuljetusalukseksi ().

Alus siirrettiin reserviin 30. kesäkuuta 1977 ja todettiin käyttökelvottomaksi 27. helmikuuta 1979. Komorien laivasto osti aluksen 1981 ja nimesi aluksen *Ville de Nioumachoua*.

## Lähteet
*

### Viitteet
Mooste oja

**Mooste oja** (myös *Viislisoo peakraav*) on Viron Põlvamaalla Põlvassa virtaava  pitkä Lutsu jõen sivu-uoma. 

## Ojan kulku
Ojan latvat sijaitsevat Adisten kylässä peltoalueen metsänreunassa Vargasuulla. Latvauoma on metsä- ja pelto-ojien suoraksi kaivettu johto-oja, joka virtaa Säässaarella ensin suoalueen läpi, alittaa sitten Tarton ja Räpinan välisen maantien ja saapuu sitten Moosten kauppalaan. Täällä oja laskee Mooste järveen, jonka pinta-ala on 11 hehtaaria. Järven rannat ovat soistuneet, mutta sen itäpuoliset rannat kuuluvat koillisrannalla sijaitsevan Moosten kartanon miljöö ja sen puistoalueeseen. Puistossa on myös yleinen uimaranta. Järven luusuassa on ollut 1950-luvulta asti pato, jolla järven vedenpintaa on säädelty. Pato oli kartanon rakentama ja se liittyi sen omistamaan viinatehtaaseen. Viinatehdas lopetettiin 1950-luvulla.

Mooste oja jatkaa järvestä kohti pohjoista jokilaakson Hansi soon läpi. Oja on lähes loppuun asti voimakkaasti perattu ja suoraksi oikaistu. Siihen yhtyy ensin lyhty Mõisanurme kraav oikealta, ja kilometrin perästä Hansi kraav vasemmalta puolelta. Asutus sijaitsee kauempana ojasta jokiniityn takana. Viilsin kylässä jokeen yhtyy sen suurin sivuoja Üväste kraav. Se on keskijuoksullaan varsin leveä kanava. Viimeisen kilometrin matkalla oja virtaa luonnollista uomaansa ja yhtyy Lutsu jõgeen Kadajan kylässä, 6,1 kilometriä yläjuoksulle päin joen suistosta Ahja jõgeen.

## Valuma-alue
Mooste oja sijaitsee Narvanjoen vesistöalueen Emajoen valuma-alueella, jonka Ahja jõen valuma-alueessa olevaan Lutsu jõen valuma-alueeseen se kuuluu. Joen valuma-alueen pinta-ala on  ja joen suurimpia sivu-uomia ovat Mõisanurme kraav (pituus 1,1 km ), Hansi kraav (pituus 1,1 km ) ja Üväste kraav (pituus 3,9 km ja valuma-alue 4,7 km²). Ojan pääuoma virtaa Mooste järv läpi ja valuma-alueen muita järviä tai lampia ovat esimerkiksi Linnajärv ja Kõtajärv.

Mooste mõisa peahoone1.jpg|Moosten kartanon päärakennus.
Mooste mõisa viinavabrik2.jpg|Moosten kartanon viinatehdas vuodelta 1909.
Mooste järv.JPG|Mooste järv kuvattuna kartanon rannasta heinäkuussa 2012.
Kõta järv 2006.jpg|Kõtajärv vuonna 2006.


## Huomautukset

## Lähteet
Uskonto Kaliforniassa

**Uskonto Kaliforniassa** viittaa Yhdysvaltain Kaliforniain osavaltion asukkaiden uskonnolliseen jakaumaan, uskomuksiin ja käytäntöihin. Kalifornia on yksi Yhdysvaltain monimuotoisimmista osavaltioista uskonnollisesti: se on selvästi vähemmän kristillinen ja enemmän uskonnottomuutta edustava kuin kansallinen keskiarvo, johtuen suuresta maahanmuutosta, urbanisaatiosta ja liberaalista kulttuurista.

## Uskonnollinen jakauma
### Kristinusko

Kalifornian aikuisväestöstä noin 55 % identifioituu kristityiksi. Tämä on selvästi matalampi kuin Yhdysvaltain kansallinen keskiarvo (62 %), ja kristittyjen osuus on matalampi kuin useimmissa muissa osavaltioissa.

Kristittyjen jakauma:
* Evankelikaaliset protestantit: 16 % 
* Päälinjan protestantit: 8 %
* Historialliset mustat protestantit: 2 %
* Katoliset: 26 %
* Myöhempien aikojen pyhät (Mormonit): 1 %
* Ortodoksit: 1 %
* Jehovan todistajat: 1 %
* Muut kristityt: 1 %

### Muut uskonnot
Muiden uskontojen osuus on noin **9 %**, sisältäen mm. juutalaisia, muslimeja, buddhalaisia, hinduja ja muita maailmanuskontoja.

### Uskonnottomuus
Uskonnollisesti sitoutumattomien osuus on noin **33 %**, sisältäen ateistit 6 %, agnostikot 7 % ja tiettyyn ryhmään kuulumattomat. Tämä on matalampi kuin kansallinen keskiarvo. Kalifornia on yksi uskonnottomimmista osavaltioista.

## Uskonnollisuus ja käytännöt
Kalifornian asukkaat ovat keskimääräistä amerikkalaista vähemmän uskonnollisia monilla mittareilla. Noin 50 prosenttia kalifornialaisista pitää itseään hyvin tai melko uskonnollisina.

Noin 24 prosenttia kalifornialaisista on vahvasti uskonnollisia. Osavaltio sijoittuu alimpaan neljännekseen useilla uskonnollisuutta mittaavilla mittareilla, kuten päivittäinen rukoilu, usko Jumalaan absoluuttisella varmuudella, uskonnon suuri merkitys elämässä ja jumalanpalveluksissa käynti vähintään kuukausittain.

Kalifornia sijoittuu uskonnollisuuden mittareilla alempaan keskikastiin Yhdysvalloissa. Se on selvästi vähemmän uskonnollinen kuin etelän Raamattuvyöhyke-osavaltiot tai monet keskilännen osavaltiot. Se on lähempänä muita läntisiä ja rannikko-osavaltioita, joissa uskonnottomuus on korkeampi. Uskonnollisesti monimuotoinen osavaltio erottuu suurella ei-kristillisten uskontojen ja uskonnottomien osuudella.

## Katso myös
* Uskonto Yhdysvalloissa
* Kristinusko Yhdysvalloissa

## Lähteet
Uskonto New Yorkissa

**Uskonto New Yorkissa** viittaa Yhdysvaltain New Yorkin osavaltion asukkaiden uskonnolliseen jakaumaan, uskomuksiin ja käytäntöihin. New York on yksi Yhdysvaltain monimuotoisimmista osavaltioista uskonnollisesti: kristittyjen osuus on matalampi kuin kansallinen keskiarvo, ei-kristilliset uskonnot (erityisesti juutalaisuus ja islam) ovat vahvempia, ja uskonnottomuus on korkealla tasolla. Osavaltio heijastaa vahvasti urbanisoituneen Koillis-Yhdysvaltain profiilia, jossa liberaali kulttuuri ja maahanmuutto vaikuttavat uskonnolliseen maisemaan.

## Uskonnollinen jakauma
### Kristinusko

New Yorkin aikuisväestöstä noin 57 % identifioituu kristityiksi. Tämä on selvästi matalampi kuin Yhdysvaltain kansallinen keskiarvo (62 %).

Kristittyjen jakauma:
* Evankelikaaliset protestantit: 10 % (merkittävimpiä: baptistit 2 %, tunnustuskuntiin sitoutumattomat 2 %, helluntailaiset 2 %; muut alaryhmät 1 % tai alle
* Päälinjan protestantit: 10 % (esim. metodistit 2 %, episkopaalit/anglikaanit 2 %, baptistit 2 %, luterilaiset 1 %, presbyteerit 1 %)
* Historialliset mustat protestantit: 5 % (esim. baptistit 2 %, metodistit 1 %, helluntailaiset 1 %)
* Katoliset: 29 %
* Myöhempien aikojen pyhät (Mormonit): 1 %
* Ortodoksit: 1 %
* Jehovan todistajat: <1 %
* Muut kristityt: 1 %

### Muut uskonnot
Muiden uskontojen osuus on noin **13 %**, sisältäen mm. juutalaisia, muslimeja, buddhalaisia, hinduja ja muita maailmanuskontoja.

### Uskonnottomuus
Uskonnollisesti sitoutumattomien osuus on noin **27 %**, sisältäen ateistit 5 %, agnostikot 5 % ja tiettyyn ryhmään kuulumattomat 17 %. Tämä on matalampi kuin kansallinen keskiarvo.

## Uskonnollisuus ja käytännöt
New Yorkin asukkaat ovat keskimääräistä amerikkalaista vähemmän uskonnollisia monilla mittareilla. Noin 53 prosenttia newyorkilaisista pitää itseään hyvin tai melko uskonnollisina.

Osavaltio sijoittuu usein alempaan puoliskoon vahvaa uskonnollisuutta mittaavissa luokituksissa, kuten päivittäinen rukoilu, usko Jumalaan absoluuttisella varmuudella, uskonnon suuri merkitys elämässä ja jumalanpalveluksissa käynti vähintään kuukausittain.

New York on vähemmän uskonnollinen kuin Etelän Raamattuvyöhyke-osavaltiot (kuten Mississippi, jossa kristittyjen osuus yli 70–77 %) tai monet keskilännen osavaltiot. Se on lähempänä muita koillisia ja läntisiä osavaltioita (kuten Kaliforniaa, jossa kristittyjä 50 %), mutta erottuu korkeammalla ei-kristillisten uskontojen osuudella (erityisesti juutalaisuus 6 % ja muslimit 3 %)

## Katso myös
* Uskonto Yhdysvalloissa
* Kristinusko Yhdysvalloissa

## Lähteet
Michael Mayer

**Michael Mayer** (s. 6. heinäkuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Mayer edustaa NFL-joukkue Las Vegas Raidersia. Ennen NFL-uraansa hän edusti Notre Damen yliopiston joukkuetta. Raiders varasi hänet toisella kierroksella 35. varausvuorolla . 

Kesäkuussa 2023 Mayer teki Raidersin kanssa nelivuotisen ja yhteensä 9,3 miljoonan dollarin arvoisen tulokassopimuksen.

Mayer on pelannut 38 NFL:n runkosarjan ottelua. Näissä otteluissa hänellä on 83 kiinniottoa, 788 kiinniotoilla edettyä jaardia ja kolme kiinniotoilla tehtyä touchdownia. Hän on rähmännyt pallon yhden kerran. 

## Huomautukset

## Lähteet
Uskonto Pennsylvaniassa

**Uskonto Pennsylvaniassa** viittaa Yhdysvaltain Pennsylvanian osavaltion asukkaiden uskonnolliseen jakaumaan, uskomuksiin ja käytäntöihin. Pennsylvania on historiallisesti vahvasti kristillinen osavaltio, jossa katolilaisuus ja päälinjan  protestantismi (erityisesti luterilaisuus ja metodismi) ovat perinteisesti olleet merkittäviä. Osavaltio on kuitenkin kokenut merkittävän muutoksen: kristittyjen osuus on laskenut, ja uskonnottomuus on kasvanut voimakkaasti viime vuosikymmeninä. Se on lähellä kansallista keskiarvoa, mutta uskonnottomien osuus on hieman korkeampi.

## Uskonnollinen jakauma
### Kristinusko

Pennsylvanian aikuisväestöstä noin 62 % identifioituu kristityiksi. Tämä vastaa melko tarkasti Yhdysvaltain kansallista keskiarvoa (62 %).

Kristittyjen jakauma:
* Evankelikaaliset protestantit: 19 % (merkittävimpiä: tunnustuskuntiin sitoutumattomat 6 %, baptistit 3 %, presbyteerit 2 %, helluntailaiset 2 %; anabaptistit 2 %)
* Päälinjan protestantit: 10 % (esim. metodistit 4 %, luterilaiset 3 %, presbyteerit 3 %)
* Historialliset mustat protestantit: 5 %
* Katoliset: 22 %
* Myöhempien aikojen pyhät (Mormonit): 1 %
* Ortodoksit: <1 %
* Jehovan todistajat: <1 %
* Muut kristityt: <1 %

### Muut uskonnot
Muiden uskontojen osuus on noin **6 %**, sisältäen mm. juutalaisia, muslimeja, buddhalaisia, hinduja ja muita maailmanuskontoja.

### Uskonnottomuus
Uskonnollisesti sitoutumattomien osuus on noin **30 %**, sisältäen ateistit 5 %, agnostikot 5 % ja tiettyyn ryhmään kuulumattomat 20 %. Uskonnottomuus on hieman korkeampi verrattuna kansalliseen keskiarvoon.

## Uskonnollisuus ja käytännöt
Pennsylvania sijoittuu uskonnollisuuden mittareilla keskikastiin tai hieman alemmalle puoliskolle Yhdysvalloissa. Noin 56 prosenttia pennsylvanialaisisa pitää itseään hyvin tai melko uskonnollisina.

Pennsylvania on vähemmän uskonnollinen kuin Etelän Raamattuvyöhyke-osavaltiot (kuten Mississippi, jossa kristittyjen osuus yli 70–77 %) tai monet keskilännen osavaltiot, mutta uskonnollisempi kuin monet koilliset ja läntiset osavaltiot (kuten Kalifornia, jossa kristittyjä 50 %). Uskonnottomuus on kasvanut voimakkaasti (vuodesta 2007 noin 13 %:sta 30 %:iin), mikä asettaa Pennsylvanian yhdeksi nopeimmin maallistuvisa osavaltioista.

## Katso myös
* Uskonto Yhdysvalloissa
* Kristinusko Yhdysvalloissa

## Lähteet
USS LST-347

**USS LST-347** (runkonumero LST-347) oli Yhdysvaltain laivaston maihinnousualus toisessa maailmansodassa.

## Valmistus
Alus tilattiin Norfolkin laivastontelakalta, missä köli laskettiin 10. marraskuuta 1942. Alus laskettiin vesille 7. helmikuuta 1943 kumminaan rouva J. M. Farrin ja otettiin palvelukseen 7. helmikuuta 1943.

## Palvelus
Toisessa maailmansodassa alus oli Euroopan sotatoimialueella, missä se osallistui Sisilian maihinnousuun heinäkuussa 1943, Salernon maihinnousuun syyskuussa 1943 ja Normandian maihinnousuun kesäkuussa 1944. Alus luovutettiin 19. joulukuuta Britannian kuninkaalliselle laivastolle, joka palautti sen Yhdysvaltain laivastolle tammikuussa 1948.

## Vire
Alus lainattiin 23. tammikuuta 1948 Ranskalle, joka liitti sen laivastoonsa nimellä *Vire* ja  runkonumerolla L9003. Ranska palautti aluksen Yhdysvaltain laivaston hallintaan 21. maaliskuuta 1949. Alus myytiin Ranskalle vielä samana päivänä, jolloin se poistettiin Yhdysvaltain laivastoluettelosta. Ranska poisti aluksen palveluksesta ennen vuotta 1962.

## Lähteet
*

### Viitteet
Uskonto Illinois’ssa

**Uskonto Illinois’ssa** viittaa Yhdysvaltain Illinois’n osavaltion asukkaiden uskonnolliseen jakaumaan, uskomuksiin ja käytäntöihin. Illinois on keskilännen osavaltio, jossa katolilaisuus on historiallisesti vahva (erityisesti Chicagon metroalueella latinalaisamerikkalaisen ja irlantilais-italialaisen perinnön vuoksi), mutta evankelikaaliset protestantit ovat vähemmistössä verrattuna Etelään. Osavaltio on lähellä kansallista keskiarvoa uskonnollisuudessaan, mutta uskonnottomuus on hieman korkeampi ja monimuotoisuus (erityisesti muslimit) näkyvämpi urbanisoituneilla alueilla.

## Uskonnollinen jakauma
### Kristinusko

Illinois’n aikuisväestöstä noin 62 % identifioituu kristityiksi. Tämä vastaa tarkasti Yhdysvaltain kansallista keskiarvoa (62 %).

Kristittyjen jakauma:
* Evankelikaaliset protestantit: 16 % (merkittävimpiä: tunnustuskuntiin kuulumattomat 4 %, baptistit 3 %, Missouri-synodi 2 %; muut alaryhmät kuten helluntailaiset 1 %, restorationistit 1 %)
* Päälinjan protestantit: 13 % (esim. Yhdistynyt metodistikirkko 5 %, Amerikan evankelisluterilainen kirkko 2 %, baptistit 2 %; muut kuten presbyteerit 1 %)
* Historialliset mustat protestantit: 7 % (esim. baptistit 4 %, helluntailaiset 2 %)
* Katoliset: 23 %
* Myöhempien aikojen pyhät (Mormonit): <1 %
* Ortodoksit: 2 %
* Jehovan todistajat: <1 %
* Muut kristityt: <1 %

### Muut uskonnot
Muiden uskontojen osuus on noin **8 %**, sisältäen mm. juutalaisia, muslimeja, buddhalaisia, hinduja ja muita maailmanuskontoja.

### Uskonnottomuus
Uskonnollisesti sitoutumattomien osuus on noin **29%**, sisältäen ateistit 5 %, agnostikot 5 % ja tiettyyn ryhmään kuulumattomat 19 %.

## Uskonnollisuus ja käytännöt
Illinois sijoittuu uskonnollisuuden mittareilla keskikastiin. Noin 57 prosenttia Illinois’n aikuisväestöstä pitää itseään hyvin tai melko uskonnollisina.

Illinois on vähemmän uskonnollinen kuin Etelän Raamattuvyöhyke-osavaltiot (kuten Mississippi, jossa kristittyjen osuus yli 70–77 %) tai monet keskilännen osavaltiot, mutta uskonnollisempi kuin monet koilliset ja läntiset osavaltiot (kuten Kaliforniaa, jossa kristittyjä 50 %). Osavaltio erottuu hieman korkeammalla muslimien osuudella (3 %) verrattuna moniin muihin keskilännen osavaltioihin.

## Katso myös
* Uskonto Yhdysvalloissa
* Kristinusko Yhdysvalloissa

## Lähteet
Oskar Lassar

**Oskar Lassar** (1849–1907) oli saksalainen dermatologi. Hänet nimitettiin 1902 professoriksi Berliinin yliopistoon. Hänen aloitteestaan perustettiin 1886 Berliinin dermatologien yhdistys. Hän oli yksi *Monatshefte für praktiselle Dermatologie" -nimisen aikakauslehden alkuunpanijoista. Hän julkaisi vuodesta 1893 alkaen *Dermatologische Zeitschrift* -nimistä alan aikakauslehteä. Hän perusti seuran *Deutsche Gesellschaft für Volksbäder* ja vaikutti muutenkin yleisen terveydenhoidon parantamiseksi. Hänen klinikkaansa pidettiin aikanaan mallilaitoksena.

== Lähteet ==


==Aiheesta muualla==

* [[Julius Pagel]]: *Lassar, Oskar*, in: *Biographisches Lexikon hervorragender Ärzte des neunzehnten Jahrhunderts''. Urban & Schwarzenberg, Berlin und Wien 1901, S. 962–964 
* Lassar, Oscar, Deutsche Biographie
USS LST-508

**USS LST-508** (runkonumero LST-508) oli Yhdysvaltain laivaston maihinnousualus toisessa maailmansodassa.

## Valmistus
Alus tilattiin Jeffersonvillestä Jeffersonville Boat & Machine Companyltä, missä köli laskettiin 18. syyskuuta 1943. Alus laskettiin vesille 10. marraskuuta 1943 kumminaan rouva Alexander Best ja otettiin palvelukseen 14. tammikuuta 1944 ensimmäisenä päällikkönään laivaston reservin luutnantti John G. Holmes.

## Palvelus
Toisessa maailmansodassa alus oli Euroopan sotatoimialueella, missä se osallistui Normandian maihinnousuun kesäkuussa 1944. Sotatoimien päätyttyä alus palasi Yhdysvaltoihin, missä se poistettiin palveluksesta 2. elokuuta 1946 ja alusluettelosta 28. tammikuuta 1947. Se luovutettiin 25. maaliskuuta 1947 hävitettäväksi.

## Orne
Alus luovutettiin 1950-luvun vaihteessa Ranskan laivastolle, jota oltiin muodostamassa uudelleen. Alus otettiin palvelukseen nimellä Orne ja  runkonumerolla L9002. Alus poistettiin palveluksesta ennen vuotta 1962.

## Lähteet
*

### Viitteet
Uskonto Floridassa

**Uskonto Floridassa** viittaa Yhdysvaltain Floridan osavaltion asukkaiden uskonnolliseen jakaumaan, uskomuksiin ja käytäntöihin. Florida on eteläinen osavaltio, jossa kristinusko on edelleen vallitseva, mutta uskonnottomien osuus on kasvanut. Osavaltio on lähellä kansallista keskiarvoa uskonnollisuudessaan, katolilaisuus on merkittävä latinalaisamerikkalaisen väestön vuoksi, ja juutalaisuus sekä muut ei-kristilliset uskonnot ovat suhteellisen näkyviä verrattuna moniin muihin osavaltioihin.

## Uskonnollinen jakauma
### Kristinusko

Kalifornian aikuisväestöstä noin 64 % identifioituu kristityiksi. Tämä on hieman korkeampi kuin Yhdysvaltain kansallinen keskiarvo (62 %). 

Kristittyjen jakauma:
* Evankelikaaliset protestantit: 22 % (merkittävimpiä: baptistit 7 % – joista Eteläinen baptistikonventio 5 % –, tunnustuskuntiin kuulumattomat 6 %, helluntailaiset 2 %)
* Päälinjan protestantit: 9 % (esim. Yhdistynyt metodistikirkko 2 %)
* Historialliset mustat protestantit: 7 % (esim. Church of God in Christ 2 %)
* Katoliset: 22 %
* Myöhempien aikojen pyhät (Mormonit): 1 %
* Ortodoksit: 1 %
* Jehovan todistajat: 1 %
* Muut kristityt: 1 %

### Muut uskonnot
Muiden uskontojen osuus on noin **7 %**, sisältäen mm. juutalaisia, muslimeja, buddhalaisia, hinduja ja muita maailmanuskontoja.

### Uskonnottomuus
Uskonnollisesti sitoutumattomien osuus on noin **27 %**, sisältäen ateistit 4 %, agnostikot 5 % ja tiettyyn ryhmään kuulumattomat 18 %.

## Uskonnollisuus ja käytännöt
Floridan asukkaat ovat lähellä keskimääräistä amerikkalaista uskonnollisuuden mittareilla. Noin 59 prosenttia kalifornialaisista pitää itseään hyvin tai melko uskonnollisina.

Noin 30 prosenttia kalifornialaisista on vahvasti uskonnollisia. Osavaltio sijoittuu keskiarvon molemmin puolin useilla uskonnollisuutta mittaavilla mittareilla, kuten päivittäinen rukoilu, usko Jumalaan absoluuttisella varmuudella, uskonnon suuri merkitys elämässä ja jumalanpalveluksissa käynti vähintään kuukausittain.

Florida sijoittuu uskonnollisuuden mittareilla keskikastiin Yhdysvalloissa. Se on uskonnollisempi kuin monet läntiset tai koilliset osavaltiot (kuten Kalifornia, jossa kristittyjä 50 %), mutta jää jälkeen Etelän Raamattuvyöhyke-osavaltioista (kuten Mississippi tai Alabama, joissa kristittyjen osuus on yli 70–77 %). Osavaltio erottuu suuremmalla ei-kristillisten uskontojen osuudella (erityisesti juutalaisuus ja buddhalaisuus) verrattuna moniin muihin Etelän osavaltioihin.

## Katso myös
* Uskonto Yhdysvalloissa
* Kristinusko Yhdysvalloissa

## Lähteet
Uskonto Ohiossa

**Uskonto Ohiossa** viittaa Yhdysvaltain Ohion osavaltion asukkaiden uskonnolliseen jakaumaan, uskomuksiin ja käytäntöihin. Ohio on keskilännen osavaltio, jossa kristinusko on edelleen vallitseva, mutta evankelikaaliset protestantit muodostavat merkittävän ryhmän. Osavaltio on hieman kansallista keskiarvoa kristillisempi, mutta uskonnottomuus on samalla tasolla tai hieman korkeampi urbanisoituneilla alueilla.

## Uskonnollinen jakauma
### Kristinusko

Ohion aikuisväestöstä noin 64 % identifioituu kristityiksi. Tämä on hieman korkeampi kuin Yhdysvaltain kansallinen keskiarvo (62 %).

Kristittyjen jakauma:
* Evankelikaaliset protestantit: 26 % (merkittävimpiä: baptistit 8 % – joista Eteläinen baptistikonventio 3 % –, tunnustuskuntiin kuulumattomat 8 %, helluntailaiset 4 %, Missouri-synodi 1 %)
* Päälinjan protestantit: 16 % (esim. Yhdistynyt metodistikirkko 6 %, American Baptist Churches USA 2 %, Amerikan evankelisluterilainen kirkko 1 %)
* Historialliset mustat protestantit: 4 %
* Katoliset: 16 %
* Myöhempien aikojen pyhät (Mormonit): <1 %
* Ortodoksit: < %
* Jehovan todistajat: <1 %
* Muut kristityt: 1 %

### Muut uskonnot
Muiden uskontojen osuus on noin **5 %**, sisältäen mm. juutalaisia, muslimeja, buddhalaisia, hinduja ja muita maailmanuskontoja.

### Uskonnottomuus
Uskonnollisesti sitoutumattomien osuus on noin **29 %**, sisältäen ateistit 5 %, agnostikot 5 % ja tiettyyn ryhmään kuulumattomat 19 %.

## Uskonnollisuus ja käytännöt
Ohio sijoittuu uskonnollisuuden mittareilla keskikastiin tai hieman ylemmälle puoliskolle Yhdysvalloissa. Noin 57 prosenttia ohiolaisista pitää itseään hyvin tai melko uskonnollisina.

Ohio on vähemmän uskonnollinen kuin Etelän Raamattuvyöhyke-osavaltiot (kuten Mississippi, jossa kristittyjen osuus yli 70–77 %) tai monet keskilännen osavaltiot, mutta uskonnollisempi kuin monet koilliset ja läntiset osavaltiot (kuten Kalifornia, jossa kristittyjä 50 %). Ohio on tyypillinen keskilännen osavaltio, jossa evankelikaalisuus on vahvaa mutta monimuotoisuus matalampaa.

## Katso myös
* Uskonto Yhdysvalloissa
* Kristinusko Yhdysvalloissa

## Lähteet
Uskonto Georgian osavaltiossa

**Uskonto Georgiassa** viittaa Yhdysvaltain Georgian osavaltion asukkaiden uskonnolliseen jakaumaan, uskomuksiin ja käytäntöihin. Georgia on eteläinen  osavaltio, joka kuuluu perinteiseen Raamattuvyöhyke-alueeseen: evankelikaaliset protestantit (erityisesti baptistit) ovat vahvassa asemassa, ja osavaltio on kansallista keskiarvoa selvästi uskonnollisempi. Kristittyjen osuus on korkea, mutta uskonnottomuus on kasvanut viime vuosikymmeninä.

## Uskonnollinen jakauma
### Kristinusko

Pennsylvanian aikuisväestöstä noin 67 % identifioituu kristityiksi. Tämä on selvästi korkeampi kuin Yhdysvaltain kansallinen keskiarvo (62 %). Evankelikaaliset protestantit (33 %) ovat huomattavasti vahvemmassa asemassa kuin kansallisesti.

Kristittyjen jakauma:
* Evankelikaaliset protestantit: 33 % (merkittävimpiä: baptistit 17 % – joista Eteläinen baptistikonventio 12 % –, tunnustuskuntiin kuulumattommat 8 %, helluntailaiset 3 %; muut ryhmät kuten presbyteerit 1 %, restorationistit 1 %)
* Päälinjan protestantit: 10 % (esim. metodistit 4 %, baptistit 3 %, presbyteerit 1 %, episkopaalit/anglikaanit 1 %)
* Historialliset mustat protestantit: 14 % (esim. baptistit 9 %, helluntailaiset 2 %; merkittäviä: National Baptist Convention, USA 4 %)
* Katoliset: 8 %
* Myöhempien aikojen pyhät (Mormonit): 1 %
* Ortodoksit: 1 %
* Jehovan todistajat: <1 %
* Muut kristityt: <1 %

### Muut uskonnot
Muiden uskontojen osuus on noin **7 %**, sisältäen mm. juutalaisia, muslimeja, buddhalaisia, hinduja ja muita maailmanuskontoja.

### Uskonnottomuus
Uskonnollisesti sitoutumattomien osuus on noin **26 %**, sisältäen ateistit 3 %, agnostikot 3 % ja tiettyyn ryhmään kuulumattomat 20 %. Uskonnottomuus on vähäisempää verrattuna kansalliseen keskiarvoon.

## Uskonnollisuus ja käytännöt
Georgia sijoittuu uskonnollisuuden mittareilla Yhdysvaltain kärkikastiin. Noin 67 prosenttia georgialaisista pitää itseään hyvin tai melko uskonnollisina.

Pew'n analyysin mukaan osavaltio on 10. sijalla vahvan uskonnollisuuden luokituksessa (38 % asukkaista luokiteltu vahvasti uskonnollinen -kategoriaan). Tarkempia mittareita: 49 % pitää uskontoa erittäin tärkeänä elämässään (9. sija), 56 % rukoilee päivittäin (5. sija), 66 % uskoo Jumalaan tai universaaliin henkeen absoluuttisella varmuudella (6. sija), ja 38 % käy jumalanpalveluksissa vähintään kuukausittain (15. sija).

Georgia sijoittuu uskonnollisuuden mittareilla Raamattuvyöhyke-osavaltioiden yläosaan. Se on uskonnollisempi kuin monet keskilännen osavaltiot (kuten Illinois 62 % kristittyjä tai New York 57 %), mutta jää hieman jälkeen absoluuttisimmista Etelän osavaltioista (kuten Mississippi tai Alabama, joissa kristittyjen osuus yli 70–77 %). Osavaltio erottuu vahvalla evankelikaalisella protestantismilla ja historiallisesti mustien protestanttikirkkojen osuudella.

## Katso myös
* Uskonto Yhdysvalloissa
* Kristinusko Yhdysvalloissa

## Lähteet
Mikrokanavat

**Mikrokanavat** tai **mikroputket** ovat pieniä vähäkitkaisia ja joustavia kanavia, joihin asennetaan mikrokanaviin sijoitettavia valokuitukaapeleita eli **mikrokanavakaapeleita**. Mikrokanavat ovat yleensä halkaisijoiltaan 3-16 mm, ja ne asennetaan nippuina suurempien kanavien sisään.

Suomessa mikrokanavat kanavanipuissa ovat värikoodattu joko suomalaisen FIN 2012 -standardin tai kansainvälisen  -standardin mukaan. 

## Kaapelinpuhallus
Mikrokanavakaapelit voidaan asentaa mikrokanaviin puhaltamalla. Puhaltamistekniikan etuna on se, että kaapeleita voi asentaa silloin, kun niille on tarvetta, kuten liittymämäärän kasvaessa, sekä se, että valokuitukaapelit voivat olla kevyempiä kuin kaapelinvetotekniikalla asennettavat valokaapelit, koska vetojännitys on matalampi.

## Lähteet